cyanic-selkie/wikianc huggingface dataset:
Filosofi på 1600-tallet
Galileo Galilei
Galileo Galilei, som var både praktisk som teoretisk vitenskapsmann, hadde fokus på eksperimenter og testinger i virkeligheten, noe som gjorde at han sto nærmere dagens vitenskap enn Francis Bacon gjorde med sin metodelære. Galilei la grunnlaget for den eksperimentelle vitenskapen. Han var overbevist om at naturens lover ikke var så kompliserte som den katolske kirke og som datidens naturforskere hevdet. Han var overbevist om at man kunne bevise hypoteser om naturen gjennom å gjøre eksperimenter og prøve de ut i virkeligheten. Dessuten hevdet han at om man kunne bevise at en teori stemte i virkeligheten, så var alle andre teorier feilaktige.
Vegar Moen
Moen har produsert fotografiske serier fra Brasília i Brasil, Chandigarh i India, Prora i Tyskland, og Three Gorges Dam i Kina. Lhasa Express er bilder fra jernbanen mellom Kina og Tibet. Denne serien består også av portretter av tibetanske gitarister og pilegrimer. Vegar Moen arbeider med analoge storformatkameraer i formatene 4x5", 8x10" og 11x14".
Filosofi på 1600-tallet
Galileo Galilei
Et eksempel, som ikke bare var Galileo Galileis måte å se på vitenskapen, men også hans måte å tenke på, var da han i sine studentår en gang satt i Pisas katedral under en langvarig og kjedelig messe. Han hadde lagt merke til at kar med røkelse svingte fram og tilbake og at tiden mellom svingingene var de samme såvel ved de store svingingene som ved de små. Etter messen gikk han hjem og eksperimenterte med ulike pendler, og kunne snart formulere en regel om pendelens bevegelser.
Vegar Moen
Siden 2008 har Vegar Moen samarbeidet med Beret Aksnes fra Trondheim og levert kunstverk til offentlige bygg; Bjørnsletta skole i Oslo, Smidsrød helsehus, Sogndal Fosshaugane Campus, Marienlyst ungdomsskole, Vågen videregående skole. De to vant også den internasjonale konkurransen om kunst til Kilden teater- og konserthus i Kristiansand, men dette ble aldri fullført på grunn av budsjettproblemer hos oppdragsgiveren. Pågående prosjekter er kunst til det nye MH2-bygget ved Universitetet i Tromsø, kunst til Voksen skole i Oslo og fasede i aluminium til Jarleveien 10 i Trondheim.
Filosofi på 1600-tallet
Royal Society
Man kan se hvor mange av Francis Bacons drømmer om vitenskapelig forskning og vitenskapelige framsteg som ble virkeliggjort i slutten av 1500-tallet. Bacon så for seg en storstilt forskning hvor vitenskapsmenn og forskere arbeidet sammen, ikke bare som ensomme genier spredt utover. I 1623 beskrev Bacon sine måt og ideer i boken Det nye Atlantis. Boken ble utgitt i 1627 og beskrev et ideelt land hvor «sjenerøsitet og opplysning, verdighet og prakt, fromhet og offentlig ånd», vanlige egenskaper i landet Bensalem. I dette arbeidet ga Bacon en visjon om hvordan menneskene i framtiden arbeidet for vitenskapelige oppdagelser og kunnskap. I boken viste Bacon hvordan han tenkte seg at dette skulle gjøres i «Salomos hus», noe som antyder det moderne universitet med undervisning og forskning.
Vegar Moen
Moen er representert i Museet for samtidskunst, Trondheim Kunstmuseum, Bergen Kunstmuseum, Rogaland Kunstmuseum, Haugar Vestfold Kunstmuseum, Nordnorsk Kunstmuseum, Haugesund Billedgalleri, St. Olavs hospital, Trondheim kommune, Nord-Trøndelag fylkesgalleri, Pilotgalleriet, Norsk kulturråd, Syscom Norway, Statens Konstråd, Göteborgs Kulturnämd, Sveriges Radios Konstsamling, Cambridge University Museum of Archeology & Anthropology, Storebrands kunstsamling, Statoils kunstsamling, Telenors kunstsamling og Norsk Hydros kunstsamling.
Siden 1991 har Vegar Moen samarbeidet med AK Dolven og filmet og fotografert mange av hennes kunstverk.
Filosofi på 1600-tallet
Royal Society
Thomas Willis var en framstående medlem av The Oxford Circle og en av grunnleggerne av Royal Society. Hans mest banebrytende innsats lå innenfor nevrovitenskapen, og har således blitt kalt for nevrologiens far. Hans beskrivelse av hjernens og nervesystemets anatomi fikk et stort sprang framover sammenlignet med hva som eksisterte før Willis' tid. Christopher Wrens tegninger av hjernens anatomi basert på Willis' arbeid kom til i mange hundre år å være hele verdens neurologers kart over nervesystemet.
Vegar Moen
Bøker
Noen av fotografiene fra serien Lhasa Express er også gitt ut i bokform. Denne ble finansiert med støtte fra Fritt Ord og Norsk kulturråd. ISBN 9788299794305
Filosofi på 1600-tallet
Royal Society
Robert Hooke studerte i Oxford, ble i 1662 «Curator of experiments» hos Royal Society, og ble dets sekretær senere, og i 1664 professor i geometri ved Gresham College i London. Som Newton søkte Hooke å utforske allmenne lover for himmellegemenes bevegelser, og syslet med mange oppgaver innenfor astronomi og fysikk. Han oppfant et helioskop og andre instrumenter, søkte i 1669 med en rundt 10 meter lang kikkert for å gjøre nøyaktige observasjoner av fiksstjerner for å bestemme stjerneparallakser, men måtte gi opp forsøket da kikkertens objektiv gikk i stykker. Han produserte i 1676 en fungerende kardangaksel og i England er denne oppfinnelsen oppkalt etter ham som «Hooke's joint».
David Ray Griffin
David Ray Griffin (født 1939, død 2022) var en amerikansk professor emeritus i religionsfilosofi og teologi. Sammen med John B. Cobb grunnla han Center for Process Studies i 1973, et forskningssenter ved Claremont School of Theology. Griffin er kjent som en av grunnleggerne av prosessteologien. I senere tid er Griffin kjent for å ha utgitt en rekke bøker vedrørende Terrorangrepet 11. september 2001, hvor han forfekter at 9-11 var en konspirasjon som involverte deler av USAs regjering.
Griffin foreleste i 2009 ved NTNU om 9-11, noe som ledet til et etterspill i Universitetsavisa.
Filosofi på 1600-tallet
Vitenskapelig framskritt
Noen vitenskapelig framskritt på 1600-tallet har hatt stor betydning for filosofiens utvikling. Filosofi ble utviklet helt uberørt av samfunnet rundt seg istedenfor at det fantes en sterkt samspill mellom vitenskap og filosofi. Vitenskapelige oppdagelser ga inspirasjon til filosofiske tanker, og vitenskap og samfunnet påvirket filosofenes interesseområder.
Newtons mekanikk
På grunnlag av Galileo Galilei utviklet Isaac Newton den klassiske mekanikken, beskrevet i boken Principia som kom ut i 1687. Denne beskrivelsen kom i all vesentlighet til å bestå helt fram til Albert Einstein igjen revolusjonerte mekanikken med den generelle relativitetsteorien og den spesielle relativitetsteorien.
Majna-demningen
Majna-demningen er en demning med et vannkraftverk i Sibir, i det vestlig-sentrale Russland. Installert effekt er 321 MW. Utbyggingen startet i 1970 og anlegget stod ferdig i 1985.
Garanterat individuell
Garanterat individuell var Hoola Bandoola Band sitt debutalbum.
Platforma Obywatelska
Platforma Obywatelska (PO) (norsk: «Borgerplattformen») er et kristendemokratisk og liberal-konservativt politisk parti i Polen.
Garanterat individuell
Albumet ble innspilt i juli 1971 og utgitt i november samme år
Platforma Obywatelska
Det ble dannet før parlamentsvalget i 2001 av Andrzej Olechowski, Maciej Płażyński og Donald Tusk, som en sammenslutning av økonomisk liberale og konservative krefter med røtter i Solidaritet. Det har avgrenset seg fra den kirkelige, katolsk-nasjonalistiske høyresiden, og er et parti med en klar pro-europeisk profil. Partiet står dermed for en mindre nasjonalistisk og konfronterende linje i forhold til Polens naboland enn Kaczynski-regjeringen gjorde.
Bakgrunnen for dannelsen av partiet var at den tidligere utenriks- og finansministeren, den da partiløse Andrzej Olechowski, fikk overraskende stor oppslutning ved presidentvalget i 2000, etter å ha foreslått privatisering av offentlige tjenester, forenkling av regelverket for næringsdrivende og flat skatt. Borgerplattformen er pragmatisk og kan samarbeide med både den klerikalnasjonale delen av høyresida og de teknokratiske strømningene som dominerer det sosialdemokratiske venstre.
Ved valget i 2001 ble det nest største parti. Det var i opposisjon inntil parlamentsvalget i 2007, da partiet gjorde et brakvalg med 41,51 prosent av stemmene. Etter dette valget ble partileder Donald Tusk ny statsminister, og satt som statsminister fram til han i 2014 ble valgt som ny president for Det europeiske råd. Han ble etterfulgt som statsminister av Ewa Kopacz, som satt fram til partiet i parlamentsvalget i 2015 gikk betydelig tilbake, til en oppslutning på 24,1 prosent,
Big Hits (High Tide and Green Grass)
Den engelske Big Hits inneholder alle singlene utgitt i England bortsett fra «I Wanna Be Your Man», antagelig fordi Beatles-rivalene John Lennon og Paul McCartney hadde skrevet sangen. Big Hits nådde fjerdeplass på den engelske albumlisten i desember 1966.
Den amerikanske utgaven kom ut før «Paint It, Black», og inneholder heller ikke singelen «Have You Seen Your Mother?» som kom ut høsten 1966. Big Hits ble nummer tre på Billboard 200, og ble værende på listen i to år.
Da Rolling Stones-platene endelig ble utgitt i remastrede versjoner i 2002, hadde «(I Can't Get No) Satisfaction» blitt remikset for storselgerne Big Hits og Hot Rocks.
Sporliste
Alle sanger er skrevet av Mick Jagger og Keith Richards, med mindre noe annet er oppgitt.
Carbón I kraftverk
Carbón I kraftverk , også kjent under navnene Río Escondido eller José López Portillo, er et kullkraftverk i Coahuila i Mexico. Det har en installert produksjonskapasitet på 1200 MW, fordelt på 4 turbiner i ett anlegg. Anlegget ble påbegynt omkring 1982, og stod ferdig i 1987. Brenselkilden er kull. Dette er et av landets største kraftverk målt etter installert effekt. Årsproduksjonen er 9,68 TWh.
Passa Quatro
Passa Quatro er en kommune i delstaten Minas Gerais i sørøstregionen av Brasil.
Carbón I kraftverk
Nær anlegget ligger Carbón II kraftverk på 1400 MW.
Tsimljansk-demningen
Tsimljansk-demningen er en demning med et vannkraftverk i elva Don i det sørlige Russland. Installert effekt er 160 MW. Utbyggingen startet i 149 og anlegget stod ferdig i 1955.
Alla prima
Alla prima er en malemåte, der en gjør et kunstverk (maleri, vanligvis med oljefarger) ferdig i en vending, mens fargene ikke er stivnet.
Alla primamaleriet ble dyrket spesielt av impresjonistene som var opptatt av å fange øyeblikket med stemning, farger og lysforhold. Motsetningen finner vi i studiomaleriet som tar lang tid og flere lag med farger.
Pastos
Pastos er en teknikk som brukes i malerkunsten. Teknikken består i at malingen legges tykt på lerret eller annet underlag. Effekten med relieffer av fordelt maling som da oppstår kalles for impasto. Denne effekten kan oppnåes både med akryl-, olje- og gouachemaling.
Fra tuben er de fleste kunstnerfarger pastose, med konsistens om lag som tannkrem. Enkelte farger kan ikke brukes uten å tilsettes fyllmiddel. Sluttresultatet blir at verket får en impasto-strukturert overflate etter størkning.
Påføring av maling i denne teknikken blir ofte utført alla prima (i en vending fra start til ferdig), men kan kombineres med andre måter å male på.
Gult er kult
Gult er kult (orig. engelsk Hatching Pete) er en film fra 2009, med Jason Dolley og Mitchel Musso i de viktigste hovedpersonene.
Handlingsreferat
Underveis til en basketball-kamp med skolen, ​​ber Cleatus ham om en tjeneste. Cleatus har et stort problem med å være skolens maskot: En allergi mot drakten, som får ham til å nyse voldsomt hver gang han forsøker å ta på seg drakten. Han ber Pete om å gå med kylling-drakten, i stedet for Cleatus. Pete klarer å få Cammies oppmerksomhet når han går med drakten. Men dagen etter gratuleres Cleatus med hans prestasjon som maskot, fordi alle de andre studentene tror at det var Cleatus som var inni drakten. Cleatus ønsker derfor at Pete skal fortsette som kylling-maskoten.
Pete møter også cheerleader Angela Morrisey, og begynner å bli forelsket i henne. De blir etter hvert venner. I løpet av en festival i byen, blir kylling-maskoten enda mer populær. Men under et danse-nummer blir Cleatus (i forkledning) ved et uhell oppdaget, og innbyggerne i byen forstår at det egentlig ikke er ham som er kyllingen. Pete forsøker deretter å stikke av, og tyvlåner lensmannens bil for å komme seg unna.
Pay-per-frog
Pay-per-frog er et norsk band dannet i 2002.
Bandet ble startet som en duo med Thomas Wang, som også spiller i det alternative metal/elektronika/drum'n bass/jazz-bandet YTO Solreiser og Rockebandet Ændal, og Arne Kjelsrud Mathisen, som også spiller i Heroes & Zeros. Bandet spilte seks improvisasjonskonserter under kunstprogrammet på Hovefestivalen 2009 på Elin Iglands kunstverk Mønsterundersøkelse av lyd nr.1: Piano. Sangene «Paris Air», «Over Easy», «The End of Time», og «Acoustic Doom» er blitt spilt hyppig av DJ Friendly på NRK P3.
Bandet ble utvidet med tre nye medlemmer i 2009. I 2012, 10 år etter starten, kom debutalbumet Solid Air / Stillicides.
Vem kan man lita på?
Vem kan man lita på? er et musikkalbum av Hoola Bandoola Band, utgitt i 1972.
Réunions kommunistparti
Réunions kommunistparti (fransk: Parti communiste réunionnais, PCR) er det største politiske parti på den franske øya Réunion i Det indiske hav. Partiet har en representant i den franske nasjonalforsamlingen.
Partiet ble stiftet av Paul Vergès i 1959 da det franske kommunistpartiet (PCF) ville at lokalavdelingene i de oversjøiske områdene skulle bli uavhengig. Paul Vergès ledet partiet frem til februar 1993, da han trakk seg tilbake og Élie Hoarau ble valgt til ny partileder. Paul Vergès er nå president for Réunions regionsråd (pr desember 2005).
Kjersti Buaas
Kjersti Østgaard Buaas (født 5. januar 1982 i Trondheim) er en norsk snøbrettkjører som representerer Vassfjellet Snowboardklubb. Hun fikk en 4.-plass i Vinter-OL 2002 i Salt Lake City, USA. Hun vant en bronsemedalje i Vinter-OL 2006 i Torino, Italia. Buaas er utøverambassadør for den humanitære organisasjonen Right To Play.
Hun har vært utøver på det norske landslaget siden 1999.
Beleiringen av Karlshamn
Beleiringen av Karlshamn i foråret 1677 var som ledd i en erobringskampanje av svenskene etter slaget ved Lund i desember 1676 rettet mot besittelser holdt av danskene i Skåne og Blekinge mens Karl XI overvintrer med sin hær rundt Væ.
Bakgrunnen
I den 9. januar 1677 brøt den svenske felthæren opp fra Bälteberga hvor de hadde oppholdt seg siden midten av desember 1676 etter å ha erobret Helsingborg og rykket fram til Kristianstad mot øst i hensikt på å inntar festningen med byen. Først ved den 12. januar nådde kongen med hans hær Vä sørvestover for Kristianstad, men det var da svenskene fikk lært at 3 000 danske soldater var kommet til Kristianstad som nå var blitt uangripelige for den svenske hæren. Karl XI dermed måtte overvintre i nærheten av det danske holdepunktet som dermed blir lagt under observasjon.
Mens Karl XI vente på våren ved sitt neste angrepsmål ville han få en slutt på snapphanenes virksomhet som var begynt å blir et stort problem fordi snapphanene med deres geriljakrigføring bundet til seg store svenske styrker som blir satt til sikringsoppdrag av deres utposter og kommunikasjonslinjer. Snapphanene hadde deres operasjonsbaser i Kristianstad, Kristianopel og Karlshamn så militært sett ville erobring av disse baser være til fordel for bekjempelse av snapphanene.
I slutten av januar 1677 blir en militær detasjement som støttes av en smålandsk bondehær under Karl XIs rådgiveren Johan Gyllenstierna dannet som straks begynner å bekjempet snapphanene og samtidige intimidere befolkningen med terror.
Det første slaget
Den 8. februar 1677 gikk 1 700 smålandske bøndesoldater til angrep på Karlshamn under oberst Axel Wachtmeister og dersom det var tykk is på sjøen ville de angripe festningen fra sjøsiden. Men de hadde ikke regnet med at det var to innefrossede krigsskip under festningen og at det var lagt opp forsvarsverk på isen. Etter å ha blitt oppdaget, blir Wachtmeisters hær underlagt et bombardement fra festningen og skipene som brøt opp isen så hundrer kom i det iskalde vannet, andre hundrer blir slaktet ned. Før dagen var over, var den halve styrken drept, druknet eller rømt på vill flukt.
Blant dem var 800 soldater under oberstløytnant Carl Gustav Skytte og oberstløytnant Gustaff Haard, 200 var drept under angivelige et nytt angrep den samme dagen dersom det er dokumentert to angrep på Karlshamn festning. Etter å ha mistet halve styrken måtte Wachtmeister gir opp og trakk seg tilbake for å hjelpe Johan Gyllenstierna under Beleiringen av Kristianopel.
Beleiringen
Etter Kristianopels fall den 25. februar 1677 var nå en sterk styrke på flere tusener med et beleiringstren klar for andre oppdrager som kom med et brev fra Karl XI om å drar til Karlshamn. Ved den 1. mars var festningen omringet og lagt under ild fra landsiden dersom Karlshamn festning den gang lå på ei øy ute på viken som ledet inn til havnen der byen lå. Bombardementet var ekstremt ødeleggende og drepende som da en eneste garnat drepte et trettitall danske menn. Etter få dager var forsvaret av Karlshamn festning blitt sønderrevet inn i biter, unnsetning var dermed eneste mulighet for å holde ut.
Passa Tempo
Passa Tempo er en kommune i delstaten Minas Gerais i sørøstregionen av Brasil.
Beleiringen av Karlshamn
Det annet slaget
Om natt mellom 7. og 8. mars var det dårlig bevoktning i den svenske leiren utenfor Karlshamn slik at svenskene blir brått vekket av kampgny og opprop da et uventet angrep rammet dem i ly av mørket. Det vist seg å være 700 danske soldater under generalmajor Meerheim fra Kristianstad som hadde forent seg med blekingske snapphanene. De gikk til angrep over Asserum bro og klart å påfulgt stor tap på svenskene som først fikk jaget dem vekk med et motangrep ledet av Wachtmeister i spissen for kavaleristene. Da kampene var over, var flere tatt til fange av svenskene som deretter silt ut de lokale militsmedlemmer fra Blekinge og lot dem avrettes på en barbarisk måte utøvet av bønder fra Småland.
Etterspillet
Etter sammenstøtet måtte kaptein Krumse gir opp og kapitulerer etter å ha fått løfter om fri avmarsj til Kristianstad under militære æresbevisning. Men disse løftene ble raskt brutt av svenskene som ville ikke tillatt garnisonsstyrkene få kom til Kristianstad eller Danmark så som med 700 fanger tatt i desember 1676 i Helsingborg blir garnisonen ført gjennom Sverige nord til Trondheim i Norge. Den lange fangemarsjen tok mange liv så bare 54 var tilbake da de kom seg til Norge. Hundrer av fanger som var gitt løfter om å få marsjere ut døde underveis fra Helsingborg og andre inntatte festninger i løpet av krigen.
Med Karlshamn og Kristanopel tatt blir snapphaneplaget mindre, men langtfra overstått. I mellomtiden hadde Karl XI besluttet seg for å søkte slag på ny for å få et endelige oppgjør om herredømme over Skåne.
Langpiperen
Langpiperen er et vann sørvest for åsen Piperberget sør i Lunner kommune i Viken. Vannet ligger på 532 moh. Det ligger nord for vannet Dampiperen og sør for myrområdet Stormyra, hvor det ble gjort fallskjermslipp under andre verdenskrig.
Northrop F-89 Scorpion
Northrop F-89 Scorpion var et amerikansk jetdrevet avskjæringsjager for bruk i allslags vær. Det har den tvilsomme æren av å være det første fly som var bevæpnet med et kjernefysisk våpen – «Genie»-missilet til bruk mot store formasjoner av sovjetiske bombefly.
Fan Changlong
Fan Changlong (kinesisk: 范长龙; født i 1947 i Dandong i provinsen Liaoning i Kina) er en general i Folkets frigjøringshær og viseformann i Den sentrale militærkommisjon (fra 2012).
Han fikk full generalrang i 2008 og ble kommandør for militærregionen Jinan.
Northrop F-89 Scorpion
Historie og utvikling
F-89 ble bygget som svar på US Army Air Force sin kravpesifikasjon på en ny jetdrevet nattjager som skulle erstatte P-61 Black Widow. Lockheeds forslag var en modifisert T-33 som senere ble produsert som F-94A. Northrops forslag hadde navnet navnet N-24 var et slankt flyskrog med en midtstilt vinge og to Allison J35 turbojet-motorer med etterbrennere. Det skulle ha radar og et mannskap på 2, og i tillegg være bevæpnet med 6 20 mm kanoner i en unikt bevegelig kanontårn i nesen. Northrop ble bedt om å bygge 2 prototyper i desember 1946.
Den første prototypen, XP-89, hadde sin jomfrutur 16. august 1948 med testpilot Fred C. Bretcher. En unik egenskap ved denne modell, og noe som fremdeles er i bruk på andre fly, var luftbremsen.
Kun 8 fly av F-89A varianten ble produsert før konstruksjonen ble oppgradert til F-89B med ny avionikk. Disse hadde betydelige problemer med motorene og andre systemer, og ble relativt raskt erstattet av F-89C. Til tross for flere motor-endringer var det fortsatt problemer, noe som ikke ble bedre av at man oppdaget strukturelle problemer med vingene noe som medførte at 194 fly av -A, -B og -C varianten måtte oppdateres.
Den meste brukte varianten, F-89D, fløy første gang 23. oktober 1951 og kom i tjeneste i 1954. Den fikk fjernet kanonen til fordel for et nytt Hughes E-6 ildledningssystem med en AN/APG-40 radar og en AN/APA-84 computer. Bevæpningen var rakettlaunchere, hver med 72 70 mm «Mighty Mouse» FFAR raketter. Totalt ble det bygget 682 fly av denne varianten.
Det ble foreslått 2 varianter med nye motorer, F-89E og F-89F, men ingen ble bygget. Den foreslåtte F-89G-varianten, som skulle ha Hughes MA-1 ildledningssystem og AIM-4 Falcon missiler på samme vis som F-102 Delta Dagger, ble heller aldri bygget.
F-89H var forøvrig en variant som ble bygget, og den kom i tjeneste i 1956. Den hadde et E-9 ildledningssystem som var det samme som tidlige F-102 varianter, og massive nye kapsler på hver vingetipp som inneholdt 3 AIM-4 missiler og 21 raketter hver – vanligvis 3 radarsøkende GAR-1, 3 GAR-2 med infrarød søker, og 21 FFAR raketter – totalt 6 missiler og 42 raketter. Problemer med ildledningssystemet utsatte den operative startdatoen for F-89H-varianten, og da den endelig kom i tjeneste var den betydelig underlegen nyere avskjæringsjagere, så USAF utfaset flyet allerede i 1959.
Den siste varianten var F-89J. Denne var basert på F-89D, men erstattet den standard vingetipp-kapselen, som hadde missiler og drivstoff, med drivstofftanker hver med kapasitet på 2271 l, og hadde i tillegg mulighet til å ta ett «Genie» missil under hver vinge. Flyet hadde også mulighet til å bevæpnes med 4 AIM-4 Falcon missiler i tillegg. F-89J ble det første og eneste flyet til noen gang å avfyre en skarp Genie, og dette skjedde 19. juli 1957, under «Operation Plumbbob». Det ble aldri bygget noen nye F-89J varianter, men 350 fly av D-varianten ble ombygget til den nye standarden. De var i tjeneste ved ADC fram til slutten av 1959, og i tjeneste med Air National Guard fram til slutten av 1969.
Totalt ble det bygget 1 050 F-89 av alle varianter.
Kenneth Welsh
Kenneth Welsh (1942–2022) var en kanadisk skuespiller, blant annet kjent fra tv-serien Twin Peaks.
Han medvirket i over 240 film- og TV-produksjoner, samt over 100 sceneproduksjoner i løpet av karrieren.
Biografi
Welsh ble født i Edmonton, Alberta i Canada. Han studerte drama ved National Theatre School of Canada.
Han filmdebuterte i den kanadiske dokumentariske kortfilmen The Overfamiliar Subordinate (1965), og TV-debuterte i en birolle i den kanadiske TV-filmen The Three Musketeers (1969). Han hadde sin spillefilmdebut i 1974 i liten birolle i den ukjente franske filmen Piaf. Han medvirket deretter i filmer som blant annet Phobia (1980), Of Unknown Origin (1983), Heartburn (1986), Crocodile Dundee II (1988), Death Wish V: The Face of Death (1994), Timecop (1994), The Day After Tomorrow (2004) og The Aviator (2004). Han siste film var den norsk-kanadisk The Middle Man, regissert av Bent Hamer (2021).
Welsh hadde flest oppdrag for TV, inkludert en rekke TV-filmer, deriblant som Dr. Watson i den kanadiske The Hound of the Baskervilles (2000), The Royal Scandal (2001) og The Case of the Whitechapel Vampire (2002). Han har portrettert personer som Thomas E. Dewey, Colin Thatcher, Harry S. Truman, Thomas Edison og James Baker. Han er mest kjent fra rollen som den sinnssyke tidligere CIA-agenten Windom Earle i tv-serien Twin Peaks (1990-1991). Han har også hatt gjesteroller i en rekke tv-serier, deriblant The Twilight Zone, X-files, Law & Order, Stargate Atlantis, The Blacklist og Star Trek: Discovery.
Priser
Han har vunnet fire Gemini Awards og en Genie Award.
I 2003 ble han tildelt Order of Canada.
Boorowa (New South Wales)
Boorowa er en liten by i New South Wales i Australia. Byen ble grunnlagt i 1843.
Passa-Vinte
Passa-Vinte er en kommune i delstaten Minas Gerais i sørøstregionen av Brasil.
Candy Reynolds
Candy Reynolds (født 24. mars 1955) er en tidligere profesjonell kvinnelig amerikansk tennisspiller.
Reynolds gjorde seg mest gjeldende i doubletennis, der hun vant French Open i 1983. Som best var hun ranket som nr. 24 på verdensstatistikken i double (i 1986). Som singlespiller var den høyeste rankingen en 50.-plass (i 1983).
Hennes beste singleprestasjon i en Grand Slam-turnering gjorde hun under Australian Open i 1980, der hun ble slått ut i kvartfinalen.
Jerry Martin
Jerry Kenneth Martin (født 18. august 1950 i Minneapolis, Minnesota) er en amerikansk tidligere skihopper.
Han deltok fire ganger i den tysk-østerrikske hoppuka i perioden 1967-1976, med 28.-plass i 1973/74 som beste sammenlagtplassering og 13.-plass i Oberstdorf 30. desember 1973 som beste plassering i enkeltrenn. Han var med i VM i 1970 og 1974, med 39.-plass i normalbakken i Falun i 1974 som beste plassering. Han deltok i OL i 1972 og 1976, der 27.-plass i normalbakken i Seefeld (Innsbruck) i 1976 var hans beste resultat.
I VM i skiflyging i Bad Mitterndorf (Kulm) i 1975 ble han nummer 18. Han vant skiflygingsrennet i Ironwood (Copper Peak) i 1973 og 1975, og ble nasjonal mester i skihopping i 1971, 1973 og 1975.
Nedre Leirfoss kraftverk
Nedre Leirfoss kraftverk er et vannkraftverk i Nidelva i Trondheim kommune i Trøndelag. Kraftverket utnytter et fall på 27 meter og er et elvekraftverk.
Midlere årsproduksjon var på 65 GWh og installert effekt var på 12 MW. Kraftverket ble bygget av ing. F. Selmer i armert betong for Trondhjems Elektricitetsværk og Sporvei og produksjonen startet i 1910. Det var installert tre horisontale francis turbiner.
2. oktober 2008 ble kraftverket erstattet av Leirfossene kraftverk og har blitt ombygget til et småkraftverk for å utnytte minstevannføringen på 10 m³/s mellom Øvre og Nedre Leirfoss, parallelt med Leirfossene kraftverk og Bratsberg kraftverk. Den årlige kraftproduksjonen i hele anlegget økte med 30 % fra 150 GWh til 193 GWh – med samme mengde vann.
I 2014 ble det installert et nytt aggregat med vertikal francisturbin. Installert kapasitet er 2,4 MW og midlere årsproduksjon 21 GWh.
Ye Chengzhong
Ye Chengzhong (, født i 1840 i Zhenhai i provinsen Zhejiang i Kina, død i oktober 1899) var en kinesisk forretningmann som ble en av Kinas rikeste menn mot slitten av 1800-tallet. Han var pioner innen oppbyggingen av jernvareindustrien, og bidro også i stor grad til kinesisk skolevesen.
Ye opprettet Chengzhong middelskole i Shanghai. Den ble bygd mellom 1889 og 1901, hadde Cai Yuanpei som sin første rektor, og Hu Shih og Coching Chu som to av sine første elever. Bygningen huser idag Shanghais middelskole nr. 58 Han gav også mye penger til andre veldedige formål.
Ved sin død i oktober 1899 var Ye god for mellom seks og åtte millioner sølvtael, noe som tilsvarete en tiendedel av Qingregjeringwens årsinntekter.
Yes gamle residens er nå en turistattraksjon.
Onias II
Onias II (hebraisk חוֹנִיּוֹ Ḥōniyyō eller Honiyya Ben Shimon; gresk Onias Simonides) var en yppersteprest i Israel i det 2. århundre f.Kr., sønn av Simon den rettferdige.
Han er omtalt av Josefus at han fremdeles var mindreårig da faren døde, slik at hans onkel Eleasar, og etter ham Eleasars onkel Manasse, fylte oppgavene en tid. Ifølge Josefus var han en pengegrisk mann med begrenset intelligens, og nektet å betale tyve talenter sølv som hver yppersteprest ble pålagt å betale til kongen av Egypt. Egypt truet både ypperstepresten og folket, men på dette tidspunktet fremstod Josef, den smarte sønn av Tobias og nevø av Onias, og de lyktes i å pasifisere Ptolemaios III Euergetes (regjeringstid 246 til 222 f.Kr). Onias sies å ha dødd nesten samtidig med sin nevø Josef, ca. 181 f.Kr. Hans etterfølger i embetet var hans sønn Simon II.
Topher Grace
Grace er kjent for sine komiske, noe nerdete, roller, og da særlig som Eric Forman i TV-serien Et syttitallsshow, som han spilte i åtte år. Grace har også spilt fremtredende roller i filmer som Spider-Man 3 (2007), Predators (2010), Valentine's Day (2010) og Traffic (2000).
Golden Valley County (Montana)
Golden Valley County er et fylke i den amerikanske delstaten Montana. Det ligger i de sentrale delene av staten og det har grense mot Fergus County i nord, Musselshell County i øst, Yellowstone County i sørøst, Stillwater County i sør, Sweet Grass County i sørvest og mot Wheatland County i vest.
Golden Valley Countys totale areal er 3 047 km² hvorav 3 km² er vann. I 2000 hadde fylket 1 042 innbyggere og administrasjonssenteret ligger i byen Ryegate som også er fylkets største by.
Generaladvokaten
Generaladvokaten, tidligere kalt generalkrigsadvokaten, leder den militære påtalemyndighet i Norge og er overordnet krigsadvokatene. Generaladvokaten er underlagt riksadvokaten i påtalespørsmål.
I 2023 la Jonas Gahr Støres regjering frem forslag om å avvikle embedet.
Historie
Embedets historie går tilbake til 1646. Ved ny militær rettergangslov i 1901 ble betgnelsen auditør tatt bort og tittelen som Generalkrigkommisær Under generaladvokaten sorterer krigsadvokatene for Sør-Norge og krigsadvokatene for Nord-Norge. Hverken generaladvokaten eller krigsadvokatene innehar noen mobiliseringsgrad lenger.
Virke
Instruks for generaladvokaten og krigsadvokatene er fastsatt ved kongelig resolusjon av 13. juni 1997, som erstattet tidligere instruks fra 1906. Etter instruksen skal Generaladvokaten lede og føre tilsyn med krigsadvokatene. Kjerneoppgavene fremgår av resolusjonens § 9 første og annet ledd, som lyder:
Generaladvokater
Arne Willy Dahl var generaladvokat i årene 1988-2014. I statsråd 10. januar 2020 ble Sigrid Redse Johansen utnevnt til generaladvokat. Hun hadde da vært konstituert i stillingen siden 1. mai 2018.
Arne Tumyr
Arne Tumyr (født 6. mars 1933, død 17. februar 2023) var en norsk presse- og foreningsmann. Tumyr arbeidet blant annet i Nordlands Framtid, Bergens Arbeiderblad, Dagbladet Sørlandet og Nybrott. Han var først medlem av Arbeiderpartiet, siden Fremskrittspartiet. Tumyr var fylkesleder i Human-Etisk Forbund (HEF), men måtte trekke seg da flertallet i organisasjonen ikke anså hans syn på islam som religionskritikk. Fra 2007 til 2014 ledet han Stopp islamiseringen av Norge (SIAN).
Journalist, redaktør
Arne Tumyr begynte som journalistlærling i avisa Nordlands Framtid i Bodø i 1956. Han var redaksjonssekretær i Sunnmøre Arbeideravis og seinere journalist i Bergens Arbeiderblad. I 1970 ble han ansatt som redaktør i Larvik-avisa Nybrott og hadde den stillingen til den ble lagt ned i 1984. Deretter ble han redaktør i avisa Sørlandet.
Human-Etisk Forbund
Arne umyr dannet Human-Etisk Forbunds bergensavdeling i 1967. Han ble siden fylkesleder for Human-Etisk Forbund (HEF) i Vest-Agder og aktiv medlem av Fremskrittspartiet (FrP). Han ble bedt om å trekke seg fra vervet etter det innvandringskritiske leserinnlegget «Stopp islamiseringen av Norge» i Fædrelandsvennen i 1999.
Tumyr skrev mens han var fylkesleder i HEF to leserinnlegg hvor han uttrykte sterk støtte til Øystein Hedstrøm og Vidar Kleppe. Han sammenlignet der islam med nazismen, og mente at «Hedstrøm og Kleppe vil om 100 år fremstå som lysende enere – fordi de advarte mot en slik politisk kult».
Styreleder Brit Nustad i HEF uttalte at Tumyrs meninger «oser av menneskeforakt og spiller på fremmedfrykt og rasisme». Tumyr gikk til sak, og i 2005 ble HEF dømt for ærekrenkelser og til å betale oppreisning.
Arbeiderpartiet, Fremskrittspartiet, Stopp islamiseringen av Norge
Tumyr skrev også debattbøkene Knut Hamsun og hans kors (utgitt på Norgesforlaget 1996) og Vardene brenner! (Kolofon forlag 2008). Ifølge forlagets omtale tas det i Vardene brenner! «et oppgjør med jødedommen, kristendommen og islam», og islam omtales som et «totalitært system».
Breivik-saken
I forbindelse med rettssaken mot Anders Behring Breivik våren 2012 sa Arne Tumyr i flere intervjuer at han tok avstand fra Breiviks handlinger og ideologi, men sluttet seg til enkelte av hans islamkritiske utspill, for eksempel at «islam er en trussel mot det europeiske og norske samfunn».
Gunnar Utsond
Gunnar Karenius Utsond (født 1864 i Kviteseid, død 1950) var en norsk billedhugger.
Familien flyttet til Utsond i Kviteseid og tok navnet fra denne plassen. Utsond ble elev ved Tegneskolen i Oslo under Julius Middelthun allerede som 17-åring. Parallelt med kunststudiene var han student i odontologi, og han kom til Larvik som ferdig utdannet tannlege i 1887. I 1889 reiste han til København og studerte skulptur i tre år, med Stephan Sinding som en av sine lærere.
Utsond debuterte i Christiania Kunstforening i 1894 med skulpturen «Gutt som spikker». Etter denne debuten mottok han Houens legat og reiste til Paris der han studerte ved Académie Julian og Académie Colarossi.
Hans første store verk var en fire meter høy gruppe som ble vist i Kristiania i 1897, og som fikk tittelen «Havet gav sine døde tilbake». Temaet bygger på en dommedagsscene fra Johannes' åpenbaring. Hans mest kjente verk er nok skulpturen «Helferd» eller «Helhesten», som står ved Sjømannsskolen i Ekebergskråningen i Oslo. Verket forestiller det norrøne gudeparet Nanna og Balder som styrter ned til dødsriket Hel på ryggen av helhesten. Begge disse verkene var med på Verdensutstillingen i Paris i 1900, der Utsond fikk gullmedalje for «Helhesten». «Helhesten» ble senere utstilt på Jubileumsutstillingen på Frogner i 1914, før den ble flyttet til Sjømannsskolen der den har fått en plassering som understreker tematikken i skulpturen. «Havet gav sine døde tilbake» ble imidlertid ødelagt da den skulle transporteres hjem etter Verdensutstillingen i Paris.
Kreps
Kreps kan referere til:
Gunnar Utsond
Utsond har også utført flere naturalistiske portretter av kjente nordmenn. Et monument over Johan Sebastian Welhaven bærer tittelen «Det er en bitter kvide». Welhaven-monumentet har fått plass på hjørnet av Skovveien og Briskebyveien i hovedstaden, ikke langt fra stedet der dikteren bodde de siste årene av sitt liv. Monumentet ble avduket i 1908, godt og vel 100 år etter Welhavens fødsel 22. desember 1807. På Rjukan står Utsonds portrett av Sam Eyde, som grunnla hjørnestensbedriften Norsk Hydro.
Utsond utformet videre preget til 2-krone minnemynten til grunnlovsjubileet i 1914.
Kreps
Krebs Krebs Crabe
Gunnar Utsond
Da Kunstakademiet ble stiftet i 1909, fikk Utsond stilling som professor i skulptur. Denne stillingen hadde han fram til 1921, da han sa opp og flyttet tilbake til hjembygden Kviteseid.
Kunstnerlig uttrykk
De første årene han virket som kunstner var Utsond en nyromantiker med sterk sans for naturalismen. Senere fikk han en friere holdning til motiv og komposisjon. I hans siste år blir uttrykket hans omtalt som «grotesk symbolisme». Flere eksempler på den kunstneriske produksjonen hans i den siste fasen er å se i Utsondhalli ved Kviteseid Bygdetun i Kviteseid.
Korinteidet
Korinteidet (gresk Ισθμός της Κορίνθου) er den trange landbroen som forbinder Peloponnes med fastlandet til Hellas, nær byen Korint. Vest for eidet ligger Korintbukta, mens Saroniabukta ligger i øst. Siden 1893 har Korintkanalen gått gjennom det 6,3 km brede eidet og som i teorien gjorde Peloponnes til en øy.
Stine Brun Kjeldaas
Stine Brun Kjeldaas (født 23. april 1975 i Kongsberg) er en norsk tidligere snøbrettkjører som deltok i de olympiske vinterlekene 1998 i Nagano og 2002 i Salt Lake City.
Hennes største meritt er sølvmedaljen i halfpipe under OL 1998 i Nagano.
Hun er gift med den nederlandske snøbrettkjøreren Cheryl Maas som deltok i OL i 2006 i Torino, 2014 i Sotsji og 2018 i Pyeongchang.
Gulfotdroneflue
Gulfotdroneflue (Eristalis pertinax) er en middelsstor flue som tilhører familien blomsterfluene. Den er blant de vanligste blomsterflueartene i Norge om sommeren. Den finnes over hele landet, men er mest vanlig i Sør-Norge.
Utseende
Gulfotdroneflue er en middelsstor, brun-svart og orange flue, ca. 11-16 millimeter lang. Den kan ligne på en honningbie (Apis mellifera). Den ligner mye på Eristalis tenax men er mindre, og hårene på øynene danner ikke markerte bånd. Alle fluer skiller seg fra bier på den korte antennen og fordi de bare har to vinger. Bier har ganske mye lengre antenner og fire utviklede vinger.
På hodet er det to store fasettøyne. Hos hannene møtes øynene på toppen av hodet, mens det hos hunnene er en pannestripe mellom fasettøynene.
Bakkroppen er mørk-brun, med orange flekker. Scutellum er lyst orange-brunlig og skiller seg fra det mørkere brystet. Beina er grå-svarte.
Østers
Østers (Ostrea edulis) er veldig ettertraktet i Europa. Fram til midten av 1800-tallet var østers vanlig langs hele norskekysten, og store mengder ble tatt opp. Senere trakk de seg tilbake, og er blitt mye sjeldnere. Stillehavsøsters er en fremmedart og konkurrent.
Gulfotdroneflue
Levevis
Gulfotdroneflue kan påtreffes i hager, men særlig på gress- og blomsterenger. Den besøker blomster eller sitter og soler seg. Voksne fluer lever av nektar i blomstene.
Larvene lever i brakkvann, lever i bunnslammet, av råtnende organisk materiale. Larvene tilhører de såkalte «rottehalelarvene». De har bakkroppsspissen forlenget til et ånderør (pusterør), som kan bli lenger enn kroppen.
Alle fluer gjennomgår en fullstendig forvandling, med et puppestadium mellom stadiet som larve og voksen.
Systematisk inndeling
Slekten dronefluer omfatter 18 norske arter.
Adolfo Bautista
Adolfo Bautista Herrera (født 15. mai 1979 i Dolores Hidalgo i Guanajuato) er en mexicansk profesjonell fotballspiller som spiller for den mexicanske fotballklubben Guadalajara. Han spiller i angrep, og er også en del av.
Han ble tatt ut til Fotball-VM 2010 i Sør-Afrika.
Ritchie Valens
Bakgrunn
Hans mor het Concepcion Reyes («Concha»), og hans far het Joseph Steven Valenzuela («Steve»). Faren døde da sønnen var 11 år gammel. Ritchie var en familiekjær ung mann, som også satte musikk svært høyt, spesielt rock and roll. Han hadde med seg gitaren sin overalt og spilte på den hver gang anledningen bød seg.
Karriere
Ritchie ble oppdaget av Bob Keane fra Del-Fi Records, som også ble manager for den unge artisten. Det var Keane som laget artistnavnet Ritchie Valens.
Ritchie hadde tre store hiter i sin korte karriere: «La Bamba», «Come On, Let's Go» og «Donna». Sistnevnte ble skrevet til kjæresten, Donna Ludwig.
Singler
(utgitt av Del-Fi Records)
Film
Filmen La Bamba kom ut i 1987 og handler om Ritchies liv og karriere. Musikken ble fremført av Los Lobos. Valens' mor krevde at filmen skulle være ekte og sannferdig, men likevel inneholder den noen frie fantasier. Dette måtte ifølge produsentene til for å skape litt «action» i historien. Det fokuseres også på Ritchies flyskrekk i filmen, men ifølge familien hadde han ikke flyskrekk. Dette ble diktet opp av filmskaperne. I filmen fremstilles Ritchie som en svært frampå gutt, selv om han visstnok var ganske blyg, men familien skal ha vært svært fornøyd med filmen og sa at den handler om Ritchie slik de husket ham.
Død
Ritchie Valens ligger begravd i San Fernando Mission Cemetery i utkanten av Los Angeles. Hans mor Concha ble gravlagt ved hans side i 1987. Valens ble overlevd av fire søsken: Bob, Connie, Irma og Mario.
Led Zeppelin III
Led Zeppelin III er det tredje albumet av den engelske rockegruppa Led Zeppelin og ble først utgitt 5. oktober 1970.
Beat Street
Beat Street er en dramafilm fra 1984 om hiphopkultur i New York på 1980-tallet; breakdance, turntablism og graffiti.
Handling
Filmen følger livene til to brødre og deres venner, alle tilknyttet forskjellige elementer av tidlig hiphopkultur. Kenny Kirkland (Guy Davis) er en DJ og rapper, og hans yngre bror Lee (Robert Taylor) er en b-boy som danser med Rock Steady Crew og New York City Breakers. Kennys beste venner er Ramon (Jon Chardiet), en graffiti artist kjent som «Ramo», og Chollie (Leon W. Grant), hans manager.
Når Kenny møter jazzartisten Tracy Carlson (Rae Down Chong), planlegger han å rømme fra ghettoen, men Ramon dør i en togulykke, og Kenny må velge mellom å satse på DJ-ingen eller å tilby dem som minnesmerker.
Passabém
Passabém er en kommune i delstaten Minas Gerais i sørøstregionen av Brasil.
Wergeland og jødesaken
Wergeland og jødesaken dreier seg om Henrik Wergelands målrettede arbeid med å gi jødene adgang til Norge.
Wergeland satte som kjent den norske grunnloven høyt. Men han var ikke fornøyd med utformingen av § 2 som nektet jøder og jesuitter adgang til landet. Han mente landet skulle ha full religionsfrihet, og at paragrafen var i strid med den liberale ånd i grunnloven for øvrig og i strid med kristen nestekjærlighet. Han fremmet et omhyggelig begrunnet forslag til grunnlovsforandring i 1839. Han henvendte seg til rektor Hans Holmboe (1798–1868) ved Bergen katedralskole (Latinskole) for å få støtte, og fikk det. Holmboe var stortingsrepresentant i årene 1833–1864, og i ''Avhandlinger, Opplysningsskrifter 3. Bind: 1839–1842'' skrev Wergeland blant annet følgende:
Indlæg i Jødesagen ble dermed gitt ut i 1841, og Jødesagen i det norske Storthing i 1842. Dertil kom det to diktsamlinger, Jøden i 1842 og Jødinden i 1844, og en lang rekke avisartikler og offentlige innlegg. Han appellerte til nestekjærligheten, og mente at jødene godt kunne være både edlere og bedre enn kristne i handling og medmenneskelighet. Presset fra Wergeland gjorde at saken ble tatt opp i Stortinget i 1842. Wergeland hadde lagt et eksemplar av Indlæg i Jødesagen, og et eksemplar av Jøden på hver stortingspult. Dessuten var Wergeland ute med løpesedler som kunne leses fra galleriet. Disse var beregnet på bøndene, som sto hardest imot jødenes adgang.
Det ble stortingsflertall for endring i 1842, men ikke stort nok til grunnlovsendring som krever 2/3 flertall. Men simpelt flertall lovet godt. Han kunne derfor notere at dagen var «merkelig i Nationens Historie».
Saken var oppe tre ganger. I 1851 ble forbudet mot jøder opphevet, seks år etter Wergelands død. (Først over hundre år senere, i 1956, fikk også jesuitter adgang til landet.)
Masi-gruppen
Masi-gruppen (nordsamisk: Mázejoavku) (også kalt Samisk Kunstnergruppe/Sámi Dáidujoavku) ble etablert i 1978 og bestod av åtte unge kunstnere, i alfabetisk rekkefølge: Aage Gaup, Trygve Lund Guttormsen, Josef Halse, Berit Marit Hætta, Britta Marakatt-Labba, Hans Ragnar Mathisen, Rannveig Persen og Synnøve Persen.
Masi-gruppen ble forløperen til Samisk kunstnerforbund som ble stiftet i 1979. Gruppen var sentralt i arbeidet med innkjøp av samisk samtidskunst til De Samiske Samlinger i Karasjok.
Et samisk kulturopprør
Masi-gruppen fikk avgjørende betydning for utviklingen innen samisk kultur- og kunstforståelse og var inspirert av ideer og strømninger i norsk kunstliv på 1970-tallet. De første årene medførte en rekke reiser og utstillinger fra gruppens medlemmer, og det høye aktivitetsnivået bidro til økt fokus på samisk kunst.
Kunstneriske uttrykk, produksjoner og utstillinger var arenaer for kritiske ytringer og politisk kamp mot undertrykkelse lokalt og globalt. Det vokste fram en forståelse blant denne generasjonen kunstnere at «det samiske» skulle være mindre synlig. Kunstnerne og kunsten skulle i større grad bevege seg i en global verden og i en global kunstnerisk tradisjon.
Gruppens kunstneriske retning var klart i tråd med tidens krav om samiske kulturelle og politiske rettigheter, samtidig var den i opposisjon til tidens krav samisk uniformering og kulturelle ensretting. Gruppas syn var et kunstnerisk opprør mot de kulturelle stereotypiene, forestillingen om at samisk kunst måtte inneholde visuelle referanser til det som tradisjonelt ble oppfattet som samisk: ikoner fra runebommer, primærfargene fra de samiske koftene eller bruk av naturmaterialer.
Skambankt
Skambankt er et hardrockband fra Jæren i Rogaland. Bandet ledes av Terje Winterstø Røthing. Winterstø Røthing er også kjent som gitarist i Kaizers Orchestra.
I 2003 begynte de å spille sammen igjen, da som en kvartett og året etter ga de ut sitt selvtitulerte debutalbum, Skambankt. På albumet medvirket blant andre Prepple Houmb som gjestevokalist på sangen «KKK!». I 2007 kom oppfølgeren Eliksir etterfulgt av et år med turnevirksomhet i Norge og Danmark og festivaljobber blant annet på Quartfestivalen, Øyafestivalen og Malakoff Rockfestival. Høsten 2008 spilte de inn sitt tredje album, Hardt regn, i Bekkstudio på Nærland i Hå kommune. Sangen «Malin» ble gitt ut som radiosingel fra albumet senere samme høst, mens selve albumet ble gitt ut 26. januar 2009. Etter utgivelsen la bandet ut på en lengre turné i Norge og Danmark hvor de blant annet varmet opp for det danske rockebandet D-A-D. 15. juni 2009 varmet bandet opp for AC/DC på Valle Hovin i Oslo. For albumet ble bandet nominert til Spellemannprisen 2009 i klassen rock.
Bandet fikk Spotify-prisen årets innovatør i januar 2014 for promoteringen av singelen «Voodoo» fra albumet Sirene. Fans ble oppfordret til å sende inn gamle plastgitarer som ble smeltet om til eksklusive vinylsingelplater. Prisen ble utdelt under Spellemanndagene i forbindelse med Spellemannprisen 2013 i Stavanger.
Wheatland County
Wheatland County er et fylke i den amerikanske delstaten Montana. Det ligger i de sentrale delene av staten og det har grense mot Judith Basin County og Fergus County i nord, Golden Valley County i øst, Sweet Grass County i sør og mot Meagher County i vest.
Wheatland Countys totale areal er 3 699 km² hvorav 13 km² er vann. I 2000 hadde fylket 2 259 innbyggere og administrasjonssenteret ligger i byen Harlowton som også er fylkets største.
FV433 Abbot
FV433 Abbot er en britisk selvdrevet artilleri produsert av Vickers.
FV433 Abbot ble tatt i bruk av den britiske hæren i 1965 og var i tjeneste helt frem til den ble erstattet av AS90 i 1995. 68 FV433 ble også eksportert til India.
Demokrati
Demokrati, også kalt folkestyre, er en styreform hvor folket har direkte eller indirekte innflytelse på hva slags beslutninger som fattes. Kjennetegn ved demokrati er frie valg, flertallsstyre, retten til å være uenig med flertallet, og at individenes grunnleggende rettigheter ivaretas.
Vanligvis benyttes begrepet i en noe snevrere betydning, der det betegner et system som det man har i de fleste vestlige land, hvor folket stemmer inn representanter i en riksforsamling samtidig som man har visse grunnleggende rettigheter i form av ytringsfrihet, eiendomsrett, politisk frihet og likestilling.
Ordet demokrati stammer fra antikkens Hellas og kommer av gresk fra δῆμος dēmos folk, og κρατία kratía styre. Det betegnet da en styreform som stod i motsetning til aristokrati (elitestyre).